# Høringssvar vedr. ny ældrepolitik

Vanløse Lokaludvalg takker for at blive hørt om Københavns Kommunes ældrepolitik.

Når ældre bliver indlagt på et hospital fra et plejehjem, bliver de konfuse, bange og utrygge, og derfor bliver de ofte opfattet som demente, hvilket de ikke er (ikke alle). De kan godt være glemsomme.   
Hvis de får drop, skal de blive på hospitalet indtil den behandling er afsluttet. Det er dyrt at have ældre indlagt, og da de også er utrygge og bange, vil det være en fordel for hospitalerne og de ældre at komme hjem på plejehjemmet og forsætte behandlingen med drop. I dag er der ansat mange sygeplejersker på plejehjemmene, der kunne stå for den opgave efter vejledning af en læge. Det vil være til gavn og glæde for hospitalerne og ikke mindst de ældre.

Der bliver mangel på boliger til ældre i fremtiden. Et forslag er, at der bygges/oprettes seniorfælleskaber i samarbejde med boligselskaber til ældre, som ikke er plejekrævende. Det vil medvirke til at nedbringe ensomhed.

Med venlig hilsen

**Bent Christensen**

Formand for Vanløse Lokaludvalg